armvectores/hy_wikipedia_2023 huggingface dataset:
(3110) Վագման

(3110) Վագման (անգլ.՝ Wagman), աստերոիդ աստերոիդների հիմնական գոտում։ Հայտնաբերվել է 1975 թվականի սեպտեմբերի 28-ին Հենրի Ջիկլասի կողմից Անդերսոն Մեսայում։
Միջին հեռավորությունը Արեգակից կազմում է 2,560654 ա. մ., առավելագույնը մոտենում է 2,2387 ա. մ. հեռավորության վրա և հեռանում 2,8826 ա. մ.։ Արեգակի շուրջ մեկ ամբողջական պտույտ է կատարում 1496,67 երկրային օրվա ընթացքում, իր ուղեծրով շարժվելով միջինում 0,240535 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3110) Վագման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(5650) Մոչիհիտո-օ

(5650) Մոչիհիտո-օ (անգլ.՝ Mochihito-o), աստերոիդ աստերոիդների հիմնական գոտում։ Հայտնաբերվել է 1990 թվականի դեկտեմբերի 10-ին Ակիրա Նատորիի և Տակեշի Ուրատայի կողմից Յակիիմոյում։
Միջին հեռավորությունը Արեգակից կազմում է 2,617069 ա. մ., առավելագույնը մոտենում է 2,3314 ա. մ. հեռավորության վրա և հեռանում 2,9028 ա. մ., իսկ Երկրի ուղեծրին Մոչիհիտո-օ աստերոիդը նվազագույնը մոտենում է 1,3729 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1546,4 երկրային օրվա ընթացքում, իր ուղեծրով շարժվելով միջինում 0,232799 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5650) Մոչիհիտո-օ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ղարաքիլիսա (Հալեպի նահանգ)

Անվան այլ կիրառումների համար տե՛ս՝ Ղարաքիլիսա (այլ կիրառումներ)Ղարաքիլիսա, գյուղ Արևմտյան Հայաստանում, Կիլիկիայի  Հալեպի նահանգի Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Լոմովատկա (այլ կիրառումներ)

Լոմովատկա, կարող է վերաբերել՝

Լոմովատկա - գետ Ռուսաստանում, Պոդեդոմկայի վտակը
Լոմովատկա - գետ Ռուսաստանում, Վերին Յորգայի վտակը
Կարինե Գլոյան

Կարինե Սերգեյի Գլոյան (հունվարի 5, 1955(1955-01-05), Թբիլիսի, Վրացական ԽՍՀ, ԽՍՀՄ), դիզայներ-նկարչուհի։


== Կենսագրություն ==
1962-1972 թթ. սովորել է Թբիլիսիի 110 միջնակարգ հայկական դպրոցը։ 1972-1977 թթ.` Վանաձորի պետական մանկավարժական ինստիտուտի հայոց լեզու և գրականություն բաժնում։ 1996 թ. մասնակցել է կերպարվեստ և դիզայն առակայի որակավորման բարձրագույն դասընթացների։ 1979 թ. աշխատել է Կիրովականի կերպարվեստի թանգարանում՝ որպես ավագ գիտաշխատող։ 1979-1986 թթ. աշխատել է Կիրովականի թիվ 46 ուսումնարանում՝ որպես մանկավարժ։ 1986 թվականից աշխատում է Գեղագիտության Ազգային Կենտրոնի Վանաձորի մասնաճյուղում՝ նախ որպես ուսմասվար, այնուհետ՝ տնօրեն։ Ստեղծագործում է 1985 թվականից։ Մասնակցել է բազում հանրապետական ցուցահանդեսների, ունեցել մի շարք  անհատական ցուցահանդեսներ։ 1996 թ. հիմնադրել է «Բրաբիոն մշակութային կենտրոն» հասարակական կազմակերպությունը, որն ակտիվ գործունեություն է ծավալում մինչ օրս։ 2012 թվականից Հայաստանի նկարիչների միության պատվավոր անդամ է։
Արժանացել է մի շարք պատվոգրերի ու շնորհակալագրերի։


== Ստեղծագործություններ ==
Զբաղվում է կիրառական արվեստով՝ ասեղնագործություն, տիկնիկ-խամաճիկներ, կոլաժ, ապլիկացիա, բատիկա, պապյե-մաշե։


== Ցուցահանդեսներ ==
1987 թ. Վանաձոր, ասեղնագործություն
1998 թ. Մինդեն, «Մի սնդուկ մանկական արվեստ»
2005 թ. Վանաձոր, բատիկա
2005 թ. Վանաձոր, պապյե-մաշե
2010 թ. Վանաձոր, «Մետաքս և Գույն»


== Ծանոթագրություններ ==
Վեսյոլիե Բոկովենկի

Վեսյոլիե Բոկովենկի (ուկրաիներեն՝ Веселі Боковеньки), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Վեսյոլիե Բոկովենկի գյուղում բնակվում էր 44 մարդ։ Բնակավայրը զբաղեցնում է 0,251 կմ² տարածք։ Բնակչության խտությունը կազմում էր 175,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլեոպատրա Պոնտացի

Անվան այլ կիրառումների համար տե՛ս՝ Կլեոպատրա (այլ կիրառումներ)Կլեոպատրա Պոնտացի (մ.թ.ա. 110 - մ.թ.ա. 58), պոնտացի արքայադուստր, որի ծնողներն են եղել Միհրդատ VI Եվպատորը և նրա քույր Լաոդիկան։ Կլեոպատրան հայտնի է եղել նաև որպես Կլեոպատրա ավագ, որպեսզի տարբերվեր իր անվանակից քրոջից։
Կլեոպատրա Պոնտացու ծնողները
Կլեոպատրա Պոնտացին ծնվել է Ք.Ա. 110 թվականին։ Հայրը` Միհրդատ Եվպատոր և մայրը` Լաոդիկան։
Հայրը եղել է 11 տարեկան, երբ իր գլխին դրել են արքայի թագը։ Մայրը չի սիրել որդուն և ցանկացել է սպանել, բայց Միհրդատը փախել է և սովորել դիմանալ ամեն ինչի, անգամ փորձել է տարբեր թույներ և հակաթույներ, սովորում է 23 լեզու։ Վերադառնում է 17 տարեկանում։ Պալատի օրիորդներից իրեն կին է ընտրում Լաոդիկային՝ իր քրոջը։
Միհրդատը երկար ժամանակով բացակայում է պալատից, և Լաոդիկան դավաճանում է նրան երեք տարբեր այրերի հետ։ Միհրդատը վերադառնում և իմանում է, որ իրեն պատրաստվում է իր կինը թունավորել, բայց քանի որ գիտեր ամեն թույնի հակաթույնը, հասկանում է և ստիպում նրանց ուտել ողջ պարունակությունը, և Լաոդիկեն իր սիրեկանների հետ մահանում է։
Կլեոպատրայի և Տիգրանի ամուսնությունը
Մ.թ.ա. 94 թվականին կնքված Հայ-պոնտական դաշինքի արդյունքում 16 տարեկան Կլեոպատրան ամուսնանում է Տիգրանի հետ, որն այդ ժամանակ 46-47 տարեկան էր։
Կլեոպատրան այնքան գեղեցիկ էր, որ նմանվում էր հայոց աստվածուհի Աստղիկին։ Նա Տիգրանին պարգևում է 3 արու զավակ`

Զարեհ-Նրան սպանում է Տիգրան Մեծը դավադրության համար։
Տիգրան Ավագ-Նրան ևս սպանում է Տիգրան Մեծը։
Տիգրան Կրտսեր։


== Տես Նաև ==
Հայ-պոնտական դաշինք
Տիգրան Մեծ
Միհրդատ VI Եվպատոր


== Ծանոթագրություններ ==


== Գրականություն ==
Mayor, A. The Poison King: the life and legend of Mithradates, Rome’s deadliest enemy, Princeton University Press, 2009
Khachʻatryan, Hayk (2001) Queens of the Armenians : 150 biographies based on history and legend, Sekhpossian, Nouné (transl.); Merguerian, Barbara J. (Ed.), Yerevan : «Amaras» ; Boston, MA : Armenian International Women’s Association Press, ISBN 0-9648787-2-0


== Արտաքին հղումներ ==
Vahan Kurkjian «A History of Armenia» (էջ 65-րդ) Archived 2016-03-06 at the Wayback Machine.
http://www.livius.org/ti-tn/tigranes/tigranes_ii.html Archived 2013-01-29 at the Wayback Machine.
Քիմբլ շրջան (Տեխաս)

Քիմբլ շրջան (անգլ.՝ Kimble County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 3.240 կմ² է, բնակչությունը՝ 4.468 մարդ (2000 թ. տվյալներով)։ Շրջկենտրոնն է Ջանկշն բնակավայրը։ Կազմավորվել է 1858 թ.։
Կենդանագիր (համաստեղություն)

Կենդանագիր (լատ.՝ Pictor), փոքր և նվաղ համաստեղություն հարավային երկնքում (հակում −50° to −60°), որը գտնվում է Կանոպոս և Խոշոր Մագելանական Ամպի միջև (դա պատկերում է նկարչի նկարակալը), ինչպես նաև գտնվում է Ոսկե ձկնիկ, Դանակ, Աղավնի, Նավախել, Ողնուց, Թռչող ձուկ համաստեղությունների միջև։ Հյուսիսային միջին լայնություններից երևում է մասամբ։ Կենդանագիրը ստեղծել է Նիկոլա Լուի Լակայլը 17-րդ դարում։
Կենդանագրի երկրորդ ամենապայծառ աստղը, β Pictoris-ը (63.4 լուսարարի հեռավորությամբ), շրջապատված է մի անսովոր փոշու պնակով, որը կոչվում է գալակտիկական փառապսակ։
2 աննա (Բրիտանական Հնդկաստան)

2 աննան (2 annas) Բրիտանական Հնդկաստանում լայն շրջանառություն ունեցող բրիտանական գաղութային մետաղադրամ էր։ Հատվել է 1841 թ.-ից մինչև 1947 թվականը։ Սկզբում Բրիտանական Հնդկաստանի 2 աննա դրամը արծաթից էր հատվում, ապա (1918-ից սկսյալ)՝ պղնձի և նիկելի համաձուլվածքից։ Գոյություն ունեն նաև 2 աննա դրամներ, հատված ալյումինից և ոսկուց, բայց այս տարբերակները կամ փորձնական են, կամ էլ արտադրվել են որպես հուշանվեր։
Երկու աննայի արժեք ունեցող մետաղադրամները Բրիտանական Հնդկաստանում շրջանառության են թողվել 7 տարբեր տեսակներով.

2 աննա («Վիկտորիա», 1841-1849) (1841 - 1849)
2 աննա («Վիկտորիա», 1862-1876) (1862 - 1876)
2 աննա («Վիկտորիա», 1877-1901) (1877 - 1901)
2 աննա («Էդվարդ VII») (1903 - 1910)
2 աննա («Ջորջ V», 1911-1917) (1911 - 1917)
2 աննա («Ջորջ V», 1918-1936) (1918 - 1936)
2 աննա («Ջորջ VI») (1939 - 1947)


== 2 աննա («Վիկտորիա», 1841-1849) ==
2 աննա (1841 - 1849) մետաղադրամը արտադրվել և բաց է թողվել բրիտանական Արևելա-հնդկական ընկերության կողմից՝ 1841 թվականից մինչև 1849 թ., բրիտանական կառավարության անունից։


=== Պատմություն ===
Տվյալ տեսակի 2 աննա դրամը հատված է արծաթից, բրիտանական ստանդարտով (917 հարգի արծաթ), կշիռը՝ 1,5 գրամ, տրամագիծը՝ 15 մմ։ Հատվել է Բոմբեյի, Մադրասի և Կալկաթայի փողերանոցներում, մեծ քանակով։


=== Դիմերես ===
Դրամի երեսի կողմի կենտրոնում պատկերված է Վիկտորիա թագուհու երիտասարդ պրոֆիլը, որի շուրջ, վերևում, անգլերեն գրված է՝ VICTORIA QUEEN («Վիկտորիա թագուհի»)։


=== Դարձերես ===
Ետևի կողմում՝ պսակ, շրջապատված «EAST INDIA COMPANY» («Արևելա-հնդկական ընկերություն») գրությամբ, ներքևում՝ տարեթիվ, մեջտեղում՝ «2 աննա» լատինատառ և արաբատառ գրությունները՝ շրջապատված դափնե պսակով։
Թենյու

Թենյու (լատ.՝ Theneva), (Թանի, Թանեա, Դենու և այլն, 6-րդ դար, Traprain Law - 7-րդ դար), քրիստոնեական լեգենդար սուրբ, որը սրբադասվել է միջնադարյան Շոտլանդիայի Գլազգո քաղաքում։ Եղել է վեցերորդ դարի Գոդոդին թագավորության (որը հետագայում դարձել է Լոթիան) արքայադուստր, ծնունդ է տվել սուրբ Կենտիգեռնին, որը Ստրաթքլայդ թագավորության բրիտոնների առաքյալն էր ու Գլաս Գհու (Գլազգո) քաղաքի հիմնադիրը։ Նա և իր որդին համարվում են քաղաքի համահովանավոր սրբերը, իսկ Գլազգոյի սուրբ Էնոք հրապարակը ենթադրաբար կառուցվել է նրան նվիրված միջնադարյան մատուռի տեղում, որն էլ կառուցված է եղել նրա գերեզմանի մոտ («Սուրբ Էնոք»-ը իրականում «Սեյնթ Թենյու»-ի ձևափոխված արտասանությունն է)։ Հիշատակի օրը նշվում է ամեն տարի՝ հուլիսի 18-ին։


== Անուն ==
Իր որդու գրառված առաջին կենսագրության մեջ նշված է Թանի անունով։ Vita Kentigerni («Սուրբ Մունգոյի կյանքը») գրքում, որը գրվել է եպիսկոպոս Ջոսելին Գլազգոացու, հետագայում խմբագրվել քահանա Ջոսելին Ֆարնեսցու կողմից, նրա անունը նշված է որպես Թանյու։ Հանդիպում են նաև Թենյու, Թենոու և Դենյու (կամ Դվինվեն) տարբերակները։ 1521 թվականին Ջոն Մեյրի Historia Majoris Britanniae ժամանակագրության մեջ նրան անվանում են Թամետես, որը Լոթ թագավորի դուստրն էր ու Արթուր թագավորի ասպետ սըր Գավեյնի քույրը։ Երբեմն հանդիպում է Թամետա կամ Թենելիս անուններով։


== Լեգենդ ==
Սուրբ Թենյուին նկարագրել են որպես «Շոտլանդիայի պատմության մեջ հայտնի բռնաբարության առաջին զոհ, որի նկատմամբ բռնություն է կատարվել, և առաջին միայնակ մայր»։ Նա հղիացել է իր որդով, երբ ուելսեցի արքայազն Օուեն ապ Ուրիենը բռնաբարել է նրան։ Վերջինս ծպտված է եղել որպես կին և միամիտ արքայադստեր հանդեպ սեռական ոտնձգությունից հետո խոստովանել է նրան․ «Մի լացիր, քույր իմ, քանի որ ես քեզ հետ չեմ արել այն, ինչ անում է տղամարդը կույսի հետ։ Մի՞թե ես կին չեմ քեզ նման»։ Իմանալով դստեր հղիության մասին՝ բարկացած հայրը՝ թագավոր Լոդունը (Լոթ), որոշել է Թրափրեյն Լո ժայռից ցած գցելով սպանել նրան։ Հրաշք է տեղի ունեցել և նա ընկնելիս չի մահացել․ կենդանի հայտնվելով ժայռի ստորոտին՝ նա մի փոքրիկ նավակ է նկատել, որը նրան Ֆիրթ-օֆ-Ֆորթ գետով հասցրել է Քուրոս։ Այնտեղ սուրբ Սերֆը նրան ապաստան է տվել, որտեղ էլ նա ծնունդ է տվել ու դաստիարակել իր որդի Քենթիգեռնին, որին Սերֆն անվանել էր «Մունգո» (շատ հարազատ անձ)։
Թենյուի մասին կան նաև ուելսական լեգենդներ․


== Ժամանակակից գրականության մեջ ==
Քեյթլին Հերբերթի «Բրիտանիայի մութ ժամանակները» եռերգության Bride of the Spear պատմավեպի հերոսուհին է, որպես Թանյու (1982, Սբ․ Մարտինի հրատարակչատուն), ինչպես նաև Նայջել Թրանթների «Դրուիդների զոհաբերությունը» պատմավեպի հերոսուհին՝ որպես Թանեա (1993, Հոդդեր & Ստոուգթոն)։


== Տես նաև ==
Ցանկությունների ծառ


== Ծանոթագրություններ ==


== Արտաքին հղումներ ==
Saints SQPN.com » Saint Theneva
Early British Kingdoms - Saint Thaney
5-7c. Brythonic Women's Names: Den(y)w
Ֆուտբոլի Անգլիայի գավաթի եզրափակիչ 2016

Անգլիայի գավաթի եզրափակիչ 2016, աշխարհի ամենահին ֆուտբոլային առաջնության՝ Ֆուտբոլի Անգլիայի գավաթի 135-րդ եզրափակիչ։ Մեծ Բրիտանիայում այն հեռարձակվել է BBC One և BT Sport հեռուստաալիքներով։ Խաղը կայացել է Քրիսթալ Փելաս և Մանչեսթեր Յունայթեդ ակումբների միջև, որը Անգլիայի գավաթի 1990 թվականի եզրափակչի կրկնությունն էր։ Հանդիպումը սպասարկել է Մարկ Կլատենբուրգի գլխավորած մրցավարական անձնակազմը։


== Քրիսթալ Փելաս ==
Եզրափակիչ հասնելու ճանապարհին «արծիվները» հաղթել են հետևյալ ակումբներին․


== Մանչեսթեր Յունայթեդ ==
Եզրափակիչ հասնելու ճանապարհին «կարմիր սատանաները» հաղթել են հետևյալ ակումբներին․


== Տոմսերի բաշխումը ==
Ակումբներից յուրաքանչյուրին հատկացվել էր 28,780 տոմս։ Մարզադաշտի ընդհանուր տեղերի 80%-ը երկու ակումբների երկրպագուներն էին, նախորդ տարվա 71%-ի փոխարեն։ Բոլոր տոմսերի արժեքները նախորդ տարվա գների համեմատ 5 ֆունտով էժան էր։


== Խաղ ==


== Տես նաև ==
Ֆուտբոլի Անգլիայի գավաթ 2015-16


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Սասնա ծռերում գործող անձանց անուններ

Այս էջում ներկայացված են «Սասնա ծռեր» էպոսի հիմնական և երկրորդական գործող անձանց անուններն ու նրանց ազգակցական կապերը, ինչպես նաև՝ էպոսում հանդիպող աշխարհագրական և այլ հատուկ անունները և հերոսների հետ ունեցած նրանց կապը։
«Սասնա ծռեր» էպոսի իրադարձություններն չեն սկսվում  Գագիկ թագավորի պատմությունից և ավարտվում են Ագռավաքարում Փոքր Մհերի փակվելով։
Ուշագրավ է նաև Քեռի Թորոսի կերպարը, որն ազգակցական որևէ կապ չունի գլխավոր հերոսների հետ, սակայն հետևում է նրանց էպոսի ողջ ընթացքում։ Նկատենք, որ էպոսն ստեղծողները մտածված կերպով ժլատորեն են նոր անուններ մտցնում։ Հերոսների շատությունը դանդաղեցնում է գործողությունը՝ էպոսի սյուժեն ստեղծող հիմնական տարրը։ Այդ պատճառով էլ, որպեսզի չծանրաբեռնեն էպոսը, գուսան-ասացողները երկար կյանք են պարգևում ինչպես Քեռի Թորոսին, այնպես էլ Ձենով Հովանին ու Ցռան Վերգոյին։ Մեկ անգամ հայտնվելով՝ նրանք այդպես էլ մնում են որպես հավերժական քեռիներ և հորեղբայրներ։ Այդպես է նաև Քուռկիկ Ջալալին՝ նա բոլոր հերոսների ձին է։
Այսպիսի պայմանականությունը գեղարվեստին արդարացված է․ ունկնդիրների, այժմ նաև ընթերցողների ուշադրությունը նոր ճյուղում չի ցրվում նոր շրջապատի ընկալման վրա։ Պատմության կիզակետում մշտապես գտնվում են գլխավոր հերոսների գործողությունները, իսկ նրանց հարակցված մերձավոր ազգականները մի ճյուղից մյուսն են անցնում, լուծելով միևնույն խնդիրները՝ նրանք ներկայացնում են տոհմը և իրենց ֆոնդային գործողություններով, որոնք երբեմն խիստ գործուն են լինում, լուսաբանում են գլխավոր հերոսների՝ Սասնա դյուցազունների գործերը։


== Գործող անձինք ==


== Գրականություն ==
Սասունցի Դավիթ, Ե. Նաիրի, 2000 թ
Լևոն Խեչոյան, Մհերի դռան գիրքը, Ե. Անտարես, 2014 թ
Սասունցի Դավիթ, «Հայ ժողովրդի հերոսական էպոսը» առաջաբան (ըստ Լևոն Մրկտչյանի), Ե․ Արևիկ, 1989 թ․
Գերոնտոֆիլիա

Գերոնտոֆիլիա (հին հունարեն՝ γέρων, ուղղ․ հ․, եզ․ թ․ γέροντος - ծեր, ծերունի և հին հունարեն՝ φιλία - սեր, ընկերություն), սեռական ցանկության խանգարում, որը բնութագրվում է տարեցների նկատմամբ հիվանդագին սեռական հակվածությամբ։ Գերոնտոֆիլիային բնորոշ է տարիքային մեծ տարբերությունը պարտնյորների միջև, քանի որ հակառակ դեպքում դա կարող է ներառել տարեց մարդկանց սեռականության ցանկացած դրսևորում։ Գերոնտոֆիլիայի հաստատման համար անհրաժեշտ տարիքի շրջանակը որոշված չէ։ Մագնուս Հիրշֆելդի կարծիքով այդ շրջանակը պետք է կազմի մոտ հիսուն տարեկան։ Գերոնտոֆիլիան պատկանում է պարաֆիլիաներին, սակայն ՀՄԴ-10-ում և ԴՎՁ-5-ում չի հիշատակվում։ Շեղման հաճախականությունը և տարածումը անհայտ են։ Գերոնտոֆիլիայի պատճառնեռ կարող են լինել․ ծնողների նման օբյեկտի վրա լիբիդոյի ֆիքսում, ինչ-ինչ պատճառներով չբավարարվածություն երիտասարդների հետ սեռական հարաբերություններից, երիտասարդ պարտնյորի ինֆանտիլիզմ, սեռական կոմպլեքսներ՝ ուղեկցված իրենց տարիքի մարդկանց հանդեպ վախով, սադոմազոխիստական հակումներ, մանուկ հասակում տարեցների կողմից «գայթակղեցում»։
Գերոնտոֆիլիայի տարատեսակ է գրաոֆիլիան (հին հունարեն՝ γραῦς, γρᾱός - պառավ)՝ տարեց կանանց նկատմամբ ընտրողական սեռական ցանկությունը։


== Տես նաև ==
Սեռական խանգարումների ցանկ


== Ծանոթագրություններ ==
Միգամածություն

Միգամածություններ, տիեզերական գոյացություններ, լինում են գալակտիկական և արտագալակտիկական։ Գալակտիկական միգամածությունները միջաստղային գազի, փոշու և պլազմայի հսկայական կուտակումներ են՝ լուսավոր և մութ ամպեր։ Գալակտիկական միգամածությունների մի մասը թույլ լուսավորվում է հարևան աստղերի լույսով և տեսանելի է աստղադիտակներով։ Մյուսները մուգ թանաքաբծերի նման են և կլանում են իրենցից այն կողմ գտնվող աստղերից եկող լույսը։ Մեր Գալակտիկայում՝ Ծիր Կաթինում, այդպիսի ամենահայտնի միգամածություններից է Ածխի պարկը, որը գտնվում է Հարավային խաչ համաստեղությունում։ Ժամանակակից աստղագիտության տվյալներով՝ գալակտիկական միգամածությունները լինում են դիֆուզային, մոլորակաձև, գիսավորաձև, գերնոր աստղերի բռնկման մնացորդներից առաջացած և Վոլֆ-Ռայեի աստղերի շուրջը գոյացած։
1920-ական թվականներին ամերիկացի աստղագետ Էդվին Հաբլն ապացուցել է, որ արտագալակտիկական միգամածություններն աստղային համակարգեր են, այսինքն՝ գալակտիկաներ։


== Արտաքին հղումներ ==
Միգամածություններ
(2436) Հատշեպսուտ

(2436) Հատշեպսուտ (անգլ.՝ Hatshepsut), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,184609 ա. մ., առավելագույնը մոտենում է 2,8656 ա. մ. հեռավորության վրա և հեռանում 3,5036 ա. մ.։ Արեգակի շուրջ մեկ ամբողջական պտույտ է կատարում 2075,79 երկրային օրվա ընթացքում, իր ուղեծրով շարժվելով միջինում 0,173428 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,1° անկյուն։
Հատշեպսուտ աստերոիդը պատկանում է Հիգեայի աստերոիդների ընտանիքին, որի մեջ ներառված են այս պահին հայտնի հիմնական գոտու բոլոր աստերոիդների մոտ 1%-ը։ Ընտանիքի ներքին սահմանը անցնում է 3,06 ա. մ. հեռավորության վրա Արեգակից, իսկ արտաքին սահմանը՝ 3,22 ա. մ.-ի վրա, ուղեծրերի թեքումը ընկած է 4,2 - 5,8° միջակայքում, իսկ էքսցենտրիսիտետի սահամններն են՝ 0,109 - 0,163։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2436) Հատշեպսուտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պուիլուբիե

Պուիլուբիե (ֆր.՝ Puyloubier), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 1755 մարդ, բնակչության խտությունը` 42.96 մարդ/կմ²։ Բնակավայրը զբաղեցնում է 40.85 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ-արևելք, Մարսել քաղաքից` 36 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1170 աշխատունակ (15-64 տարեկան)  բնակիչ, որոնցից ակտիվ էին 829-ը, իսկ ոչ ակտիվները` 341։ Ակտիվության ցուցանիշը կազմում է 70,9 %։ 829 աշխատունակ մարդկանցից աշխատել է 746 անձ (402 տղամարդ և 344 կին)։ Գործազուրկ են եղել 83 անձ (41 տղամարդ և 42 կին)։ 341 անաշխատունակներից 164-ը եղել են աշակերտներ կամ ուսանողներ, 115-ը` թոշակառուներ, իսկ 62-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արսեն Թումանյան

Արսեն Ռաֆայելի Թումանյան (ապրիլի 9, 1945(1945-04-09), Երևան, Հայկական ԽՍՀ, ԽՍՀՄ), հայ ճարտարագետ-ֆիզիկոս, տեխնիկական գիտությունների դոկտոր (1982)։


== Կենսագրություն ==
1959 թվականին ավարտել է Երևանի պոլիտեխնիկական ինստիտուտը։ 1984 թվականից ԵՖԻ արագացուցիչների բաժնի վարիչն է։
Աշխատանքները վերաբերում են լիցքավորված մասնիկների փնջերի ֆիզիկային և այդ մասնիկների արագացման տեխնիկային։ Մասնակցել է Երևանի էլեկտրոնային օղակաձև արագացուցիչի ստեղծման և շահագործման աշխատանքներին։ Զբաղվել է սինքրոտրոնի մագնիսական և արտածման համակարգերի մշակման, լիցքավորված մասնիկների փնջերի ինտենսիվության բարձրացման, մասնիկների արագացման շարժընթացների ավտոմատացման խնդիրներով։


== Մրցանակներ ==
ՀԼԿԵՄ մրցանակ, 1968


== Ծանոթագրություններ ==
Կոզուլ (Չարիշի վտակ)

Կոզուլ (Չարիշի վտակ) (ռուս.՝ Козуль), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ գետի աջ ափով՝ 499 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100008955
Հիդրոլոգիական ուսումնասիրությունների կոդը - 115100895
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Որսաշրջան 2

Որսաշրջան 2 (անգլ.՝ Open Season 2), համակարգչային մուլտիպլիկացիոն Որսաշրջան մուլտֆիլմի շարունակությունը։ Թողարկվել է 2006 թվականին Sony Animation Pictures ընկերությունում։ Նկարահանել է ռեժիսոր Մետյու Օ'Կալլախանը Տոդ ՈՒայլդերմենի և պրոդյուսեր Կիրկ Բոդիֆլետի օգնությամբ։ Թրեյլերը ինքն իրենով շատ կարճ է, պարունակում է հոլովակներ առաջին մոլտֆիլմից և գրեթե ոչ մի նոր բան։ Թրեյլերը տեղադրված է «Որսաշրջան 2»-ի պաշտոնական կայք-էջում և YouTube-ի էջում։ Նոր թրեյլերը նախատեսված է եղել Reel FX Entertainment կայքի համար, հետագայում նաև YouTube-ի համար։ Տեսաֆիլմը ցույց է տալիս պարոն Վիննիի առևանգումը և որոշ հատվածներ, թե ինչ են պատրաստվում անել Բուգը, Էլիոտը և նրանց ընկերները, որպեսզի ազատեն պարոն Վիննիին։ Թրեյլերում կենդանիները փորձում են օգնել պարոն Վիննին։ 10 րոպե տևողությամբ մյուս թրեյլերը կցված է «Մարլին և ես» ֆիլմին։


== Բովանդակություն ==
Առաջին ֆիլմի շարունակությունն է, որտեղ նկարագրվում է Բուգի և Էլիոտի կյանքը։ Երբ Էլիոտը խոնարհվում է իր սեր Ժիզելի առաջ և մոտենում է զոհասեղանին, կենդանիների մի խումբ գողանում է պարոն Վիննիին, որպեսզի հանձնեն նրան տիրոջը։ Բուգը, Էլիոտը և նրանց ընկերները սկսում են օպերացիան օգնլու պարոն Վիննիին և հայտնվում են թշնամու ճամբարում՝ շների աշխարհում։ Պուդել Ֆիֆիի գլխավորությամբ հակառակորդները առանց կռվի չեն պատրաստվում վերադարձնել պարոն Վիննիին։


== Դերասանները և դերերը ==


== Էկրաններին ցուցադրվել է ==
Չնայած այն բանին, որ ԱՄՆ-ում և Մեծ Բրիտանիայում ֆիլմը ցուցադրվել է էկրաններին, որոշ երկրներում պատկերը դուրս եկավ թատրոնում։


=== Ամսաթվերն ըստ երկրներ ===
Հարավային Աֆրիկա - 2008 թվականի սեպտեմբերի 24 (կինոթատրոն, պրեմիերա)
Ռուսաստան - 2008 թվականի հոկտեմբերի 16 (կինոթատրոն)
Նորվեգիա - 2008 թվականի նոյեմբերի 1 (կինոթատրոն)
Նիդերլանդներ - 2008 թվականի դեկտեմբերի 2 (կինոթատրոն)
Ավստրալիա - 2008 թվականի դեկտեմբերի 10 (DVD և Blu-ray)
ԱՄՆ - 2009 թվականի հունվարի 27 (DVD և Blu-ray)
Մեծ Բրիտանիա - TBD


=== Կինոընկերություններն ըստ երկրների ===
Sony Pictures Home Entertainment - Մեծ Բրիտանիա, ԱՄՆ, Նիդերլանդներ, Ֆրանսիա
Bontonfilm - Չեխիա
Universal Pictures - Կանադա, Չեխիա, Դանիա
The Weinstein Company - Հոնկոնգ, Իսլանդիա
Tatrafilm - Սլովակիա
Lions Gate Entertainment - Նորվեգիա, Շվեդիա, Սլովակիա, Մեքսիկա, Ավստրալիա, Նոր Զելանդիա, Գերմանիա
20th Century Fox - Չինաստան, Հարավային Աֆրիկա, Մալազիա


== Ծանոթագրություններ ==


== Արտաքին հղումներ ==
Պաշտոնական կայք-էջ Archived 2008-08-11 at the Wayback Machine.
Պոզդնյակով (խուտոր, Լիպեցկի շրջան)

Պոզդնյակով (ռուս.՝ Поздняков), խուտոր Ռուսաստանի Լիպեցկի մարզի Լիպեցկի շրջանի կազմում։
Բնակչությունը վերջին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աիփաչա

Աիփաչա, լեռնագագաթ Թուրքիայի Բայբուրթի մարզում, Արևելա-Պոնտական լեռներում, Բաբերդ քաղաքից մոտ 50 կմ հյուսիս–արևմուտք։


== Ծանոթագրություններ ==
Չերվիկատի

Չերվիկատի (իտալերեն՝ Cervicati), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1018 մարդ, բնակչության խտությունը կազմում է 85 մարդ/կմ²։ Զբաղեցնում է 12.09 կմ² մակերես տարածք։ Փոստային ինդեքսն է՝ 87010։ Հեռախոսային կոդը՝ 0984։
Քաղաքի հովանավորն է Սուրբ Նիկողայոս Զմյուռնացին։


== Ծանոթագրություններ ==
Աղվեսի արկածները

Աղվեսի արկածները (ռուս.՝ Похождения лиса), ռուսական մուլտֆիլմ, որը նկարահանվել է 2009 թվակակին, «Օդաչու» ստուդիայում։ Ռեժիսոր Անդրեյ Կուզնեցովը նկարահանել է այն ըստ էվենկական համանուն ժողովրդական հեքիաթի։
Մուլտֆիլմը մտնում է «Гора самоцветов» շարքի մեջ։ Մուլտֆիլմի սկզբում երևում են հետևյալ բառերը. «Մենք ապրում ենք Ռուսաստանում, էվենկիա»։


== Սյուժե ==
Այս պատմությունը տեղի է ունեցել հին ժամանակներում, երբ հավատում էին, թե ամբողջ աշխարհը տեղավորվում է եղջերուի մեջքին։ Աղվեսն իրեն շատ խորամանկ էր կարծում և անընդհատ փորձում էր ինչ-որ բան հորինել ու չաշխատել։ Նա մեղրի հետևից ծառ է բարձրանում, իսկ մեղուները հարձակվում են աղվեսի վրա։ Աղվեսն ընկնում է եղնիկի վրա։ Աղվեսի կինը նրան ուղարկում է փայտի։ Նա ալարում է փայտը քարշ տալ և որոշում է ուրիշի շնասայլակով իջեցնել փայտը։ Գնում է ձուկ բռնելու և ընկնում է սառույցի տակ։ Այնտեղ նա շաման է ձևանում և գողանում է մայր ձկան ոսկե պոչը։ Ձկները այս ամենը պատմում են բուին և արջին, վերջիններս աղվեսի պարկի մեջ սառույցի կտոր են դնում, իսկ մայր ձկան պոչը վերադարձնում նրան։ Աղվեսը ձկան փոխարեն կնոջ համար սառույց է բերում։ Այս ժամանակներից շատ տարիներ են անցել, իսկ աղվեսը նույն ծույլն է մնացել։


== Փառատոներ և պարգևներ ==
2009` «Ոսկե ձկնիկ» միջազգային անիմացիոն մանկական փառատոն, Լավագույն ռեժիսորական աշխատանք մրցանակ։


== Ծանոթագրություն ==


== Արտաքին հղումներ ==
«Աղվեսի արկածները» մուլտֆիլմը «Անիմատոր.ռու» կայքում
«Աղվեսի արկածները» «Հայրենական կինոյի հանրագիտարան» կայքում
Գիշերվա փայլը

«Գիշերվա փայլը» (կամ «Գիշերվա փայլը մականունով ձին», (չինարեն՝ 唐 韓幹 照夜白圖 卷), չինացի նկարիչ Հան Գանի ձեռակերտ թղթագլան՝ ստեղծված 8-րդ դարի կեսերին (շուրջ 750 թվականին)։ Ներկայումս ստեղծագործությունը գտնվում է Մետրոպոլիտեն թանգարանի հավաքածուում։ Նկարը թանգարանին է հանձնվել 1977 թվականին։  


== Նկարագրություն ==
Նկարում պատկերված է Թան դինաստիայի կայսր Սյուան ցզունի սյունին կապված ձիու դիմապատկերը։  Իր ժամանակին Հան Գանը համարվում էր Չինաստանի պատմության մեջ լավագույն ձի պատկերող նկարիչը։ Նա հայտնի էր նրանով, որ իր ստեղծագործություններում հավաստի ձևով էր ներկայացնում ձիու արտաքին տեսքն ու բնավորությունը, գերազանց տիրապետում էր նրանց վարքագծին ու սովորույթներին։ Չինաստանում կայսերական ձիու դիցաբանական ստեղծագործություններին բնորոշ էին լայն բիբերով վառվռուն աչքերով և ծառս եկած սմբակներով ձիերի պատկերները։ Կայսեր հետ զրույցում ինքը՝ Հան Գանը, պնդում էր, որ ախոռներում գտնվող ձիերը համարվում էին իր գեղանկարչության ուսուցիչները։ Սյուան-ցզունի հրամանով Հան Գանը ստեղծել է հանրահայտ նժույգների «դիմանկարների» մի ամբողջ շարք։

Եվրոպական  արվեստաբանները հաճախ նշում են Հան Գանի և չինական գեղանկարչության մյուս ներկայացուցիչների նկարների պայմանականությունը և դրանում էական տարբերություններ են տեսնում չինական անիմալիստների և կենդանիներ պատկերող եվրոպացի արվեստագետների ստեղծագործությունների միջև, և այդ պարզության և պայմանականության պայմաններում «Գիշերվա փայլը» չի կորցնում իր արտահայտչականությունն ու խանդավառությունը։ Ի տարբերություն Կենտրոնական Ասիայի ցեղատեսակների ձիերի նատուրալիստական պատկերների՝ «Գիշերվա փայլի» նժույգն ունի ավելի քիչ իրատեսական համամասնություններ, նկարում ձին ունի շատ կարճ և բարակ ոտքեր և բավականին կլորավուն մարմին։  Հան Գանը ձիուն պատկերել է մարդկային հատկանիշներով, նրա տանջված հայացքը ուղղված է դիտողին և կարծես կարեկցանք և օգնություն է հայցում։ Սյունին կապվածությունը և ձիու զգացմունքային տեսքը պատկերում են կայսերական արքունիքի կյանքի տխուր կողմերը։
Նկարչի ստեղծագործությունների բնօրինակներից շատերը չեն պահպանվել, բայց դրանք բազմիցս պատճենվել են հետագա դարերի գեղանկարիչների կողմից։ Նախկին սեփականատեր կոլեկցիոներների կնիքների և ստորագրությունների բազմազանությունը հաստատում են, որ նկարները պատկանել են Հան Գանին։ Սակայն նկարչի կնիքը և ստորագրությունն այդ նկարների վրա չկա։   Դրանց վրա առկա է Հարավային Թանի կայսր Լի Յուի և Ցյանլունի կայսր Մի Ֆեյի կնիքները։ Նկարների վրա կնիքները և ստորագրությունները դրվում էին հազարավոր և ավելի տարիների ընթացքում։


== Ծանոթագրություններ ==


== Արտաքին հղումներ ==
Туинова, Любовь. Власть и совершенство: символический образ лошади в китайском традиционном искусстве..
Տրոգ

Տրոգ (գերմ.՝ Trog, բառացի՝ «տաշտ»), սառցադաշտի գործունեության հետևանքով առաջացած խոր և զառիկող լանջերով լեռնային հովիտ։ Լայնակի կտրվածքը սովորաբար Ս-աձև կամ տաշտաձև է՝ ընդարձակ, թեք, գոգավոր հատակով ու զառիթափ կողերով, որոնք որոշ բարձրության վրա ունենում են հարթ ու թեքված մակերես։
Սարմակո

Սարմակո (ռուս.՝ Сармако), գետ Ռուսաստանում, հոսում է Կաբարդինո-Բալկարիայի հանրապետությունում և Կարաչայ-Չերքեզիայի Հանրապետությունում։ Գետաբերանը տեղակայված է Մալկա գետի աջ ափին 123 կմ հեռավորության վրա։ Գետի երկարությունը 11 կմ է, ավազանի տարածքը 16,1 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Մալկա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000512108200004262
Հիդրոլոգիական ուսումնասիրությունների կոդը - 108200426
Ավազանի կոդը - 07.02.00.005
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիգեն Քոչարյան

Վիգեն Վլադիմիրի Քոչարյան (մայիսի 4, 1972(1972-05-04), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ Արդարադատության նախարարի տեղակալ։


== Կրթություն ==
1988-1993 թթ. - սովորել և գերազանցությամբ ավարտել է ԵՊՀ իրավաբանական ֆակուլտետի բակալավրիատը։
1993-1996 թթ. - սովորել և ավարտել է ԵՊՀ իրավաբանական ֆակուլտետի ասպիրանտուրան։ Իրավաբանական գիտությունների թեկնածու։ 42 գիտական աշխատությունների հեղինակ։
1999 թ. - մասնակցել է ԱՄՆ Բերկլիի համալսարանի երիտասարդ դասախոսների վերապատրաստման ծրագրին։
2000 թ. - սովորել է Կենտրոնական եվրոպական համալսարանի (Բուդապեշտ) Սամանադրական և իրավական քաղաքականության ինստիտուտում։
2001 թ. - եղել է Քեմբրիջի համալսարանի հրավիրված հետազոտող։


== Աշխատանքային գործունեություն ==
1996-2006 թթ. - ԵՊՀ իրավաբանական ֆակուլտետի սահմանադրական և միջազգային իրավունքի դասախոս, դոցենտ։
1998-2008 թթ. - Հայաստանի Հանրապետության իրավաբանների միության գործադիր տնօրեն։
1999-2003 թթ. - ՀՀ նախագահին առընթեր սահմանադրական բարեփոխումների հանձնաժողովի անդամ։
2001-2015 թթ. - Եվրոպայի խորհրդի Ռասիզմի և անհանդուրժողականության դեմ պայքարի եվրոպական հանձնաժողովում Հայաստանի Հանրապետությունը ներկայացնող անդամ։
2004-2008 թթ. - Եվրոպայի խորհրդի Ազգային փոքրամասնությունների պաշտպանության շրջանակային եվրոպական կոնվենցիայի Խորհրդատվական կոմիտեում Հայաստանի Հանրապետությունը ներկայացնող անդամ։
2006-2015 թթ. - ԵՊՀ իրավաբանական ֆակուլտետի Եվրոպական և միջազգային իրավունքի ամբիոնի հիմնադիր վարիչ։
2008-2015 թթ. - Հայաստանի Հանրապետության իրավաբանների միության փոխնախագահ։
2015 թ. ապրիլի 8-ին ՀՀ վարչապետի որոշմամբ նշանակվել է Հայաստանի արդարադատության նախարարի տեղակալ։Ամուսնացած է, ունի երեք զավակ։ Տիրապետում է անգլերեն, ռուսերեն, ֆրանսերեն լեզուներին։ Անկուսակցական է։


== Ծանոթագրություններ ==
Լիմանային ոռոգում

Լիմանային ոռոգում, հողի խորը, գարնանային միանվագ խոնավացում տեղական հոսքի ջրերով։
Ապահովում է խոտաբույսերի, եգիպտացորենի, կերային մշակաբույսերի բարձր բերքը։ Լիմանային ոռոգման համար օգտագործում են բարձր տեղադրության տարածությունների ձնհալքի ջրերը, հեղեղաջրերը և ջրամբարների ու ջրանցքների ավելորդ ջուրը։ Ջուրը ոռոգվող հողատարածություններում (լիմանում) լճացվում է պատնեշների և ամբարտակների (թմբեր) համակարգով։
Լիմանները լինում են՝

պարզ, երբ լճացվող հողատարածությունը պարսպված է մի թմբի շարքով,
հարկային (աստիճանային), երբ լիմանը կազմվում է մի քանի, մեկը մյուսից բարձր դասավորված թմբերի շարքով, (տեխնիկապես առավել կատարելագործված են)։Ըստ լճացվող ջրի շերտի հաստության լինում են՝

խորջրյա (0,6-1,5 մ),
սակավաջուր կամ ծանծաղ (0,25-0,6 մ)։Ոռոգման նորման 1,5-4,5 հազար մ³ հա ջուր է։ Լիմանի ողողման տևողությունը կախված է ոռոգվող կուլտուրայի տեսակից, հողի խոնավունակությունից և խոնավության խորությունից՝ սովորաբար 10-20 օր։
Սալ դ'Oդ

Սալ դ'Oդ (ֆր.՝ Salles-d'Aude), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 2630 մարդ, բնակչության խտությունը` 144.90 մարդ/կմ²։ Բնակավայրը զբաղեցնում է 18.15 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 75 կմ հարավ-արևմուտք, Կարկասոն քաղաքից` 65 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1632 աշխատունակ (15-64 տարեկան)  բնակիչ, որոնցից ակտիվ էին 1090-ը, իսկ ոչ ակտիվները` 542։ Ակտիվության ցուցանիշը կազմում է 66,8 %։ 1090 աշխատունակ մարդկանցից աշխատել է 945 անձ (503 տղամարդ և 442 կին)։ Գործազուրկ են եղել 145 անձ (60 տղամարդ և 85 կին)։ 542 անաշխատունակներից 104-ը եղել են աշակերտներ կամ ուսանողներ, 267-ը` թոշակառուներ, իսկ 171-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մաղթիր ինձ թռիչքի համար աննպաստ եղանակ

«Մաղթիր ինձ թռիչքի համար աննպաստ եղանակ» (լատիշ․՝ Novēli man lidojumam nelabvēlīgu laiku, ռուս.՝ Пожелай мне нелётной погоды), ռեժիսոր խորհրդային գեղարվեստական ֆիլմ, որը նկարահանել է ռեժիսոր Վարիս Բրասլան Ռիգայի կինոստուդիայում 1980 թվականին։ Ֆիլմի պրեմիերան տեղի է ունեցել 1981 թվականի ապրիլին։


== Սյուժե ==
Մարգարիտան՝ ֆիլմի գլխավոր հերոսուհին, երեսունն անց է։ Ընկերուհին կարծում է, որ փեսացուի ընտրության հարցում ցուցաբերած անհարկի ընտրողականությունը նրան խանգարում է ամուսնանալ։ Թեկնածուին պարտադիր փորձություն է սպասվում. նրանցից յուրաքանչյուրին Մարգարիտան ասում է, որ միայնակ դաստիարակում է երկու երեխաների։
Մարգարիտայի ճակատագիրն այնպես է դասավորվում, որ ավտովթարի հետևանքով քրոջ ողբերգական մահվանից հետո նրա խնամքին են մնում նրա որդիները։ Այժմ հավատարմության քննությունը պետք է անցնի օդաչու Իմանտը, որն անսպասելիորեն դարձել է նրա ամենամտերիմ մարդը։


== Դերերում ==
Ակվելինա Լիվմանե – Մարգարիտա
Անդրիս Բերզինշ – Իմանտս
Յանիս Զարինշ – Զամբերգս
Ինարա Կալնարայա – Բերզինյա
Ուլդիս Դուկաս – Անդրիս
Ուլդիս Պուցիտիս – Ստոուքս
Իլզե Վազդիկա – Ստուկանե
Վիզմա Կալմե – Լենա
Բերտուլիս Պիզիչ – Մարիս


== Նկարահանող խումբ ==
Սցենարի հեղինակներ՝ Գրիգորի Կանովիչ, Իսահակ Ֆրիդբերգ
Բեմադրող ռեժիսոր՝ Վարիս Բրասլա
Բեմադրող օպերատոր՝ Մարտինշ Կլեյնս
Կոմպոզիտոր՝ Իմանց Կալնինշ
Բեմադրող նկարիչ՝ Իևա Ռոմանովա
Հնչյունային օպերատոր՝ Ա. Պատրիկեևա
Ռեժիսոր՝ Ա. Ժուկովսկիս
Օպերատոր՝ Մ. Մեդնիս
Կոստյումների նկարիչ՝ Ս. Դեկսնե
Նկարիչ-գրիմարար՝ Ռ․ Աբոլտինյա
Մոնտաժող՝ Լ. Բալինա
Խմբագիր՝ Ա. Բրոկս
Երաժշտական խմբագիր՝ Ն. Զոլոտոնոս
Տնօրեն՝ Գեորգ Բլումենտալ


== Ծանոթագրություններ ==
Զագոլոսնայա

Զագոլոսնայա (ուկրաիներեն՝ Заголосна), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Զագոլոսնայա գյուղում բնակվում էր 66 մարդ։ Բնակավայրը զբաղեցնում է 0,408 կմ² տարածք։ Բնակչության խտությունը կազմում էր 161,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նյովիլ սյուր Էն

Նյովիլ սյուր Էն (ֆր.՝ Neuville-sur-Ain), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոն դ’Էն կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01273։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, դեպի հյուսիս-արևելք՝ Լիոն քաղաք, 55 կմ է և 18 կմ հարավ-արևելք Բուրկ ան Բրեսից։
Կոմունայի տարածքում հոսում է Սյուրան գետը։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 1571 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 1009 մարդկանցից 781-ը տնտեսապես ակտիվ են եղել, 228-ը` պասիվ (ակտիվության ցուցանիշը` 77,4% է, 1999 թվականին՝ 74,0%)։ 781 ակտիվ բնակիչներից աշխատել են 700-ը (386 տղամարդ, 314 կին), գործազուրկ է եղել 81 մարդ (35 տղամարդ և 46 կին)։ 228 պասիվներից 66 հոգի եղել են աշակերտ կամ ուսանող, 92-ը՝ թոշակառու, 70 պասիվ են եղել այլ պատճառներով։


== Տեսարժան վայրեր ==
Լա Տուրի դղյակ (XIX դար)։


== Ծանոթագրություններ ==


== Արտաքին հղումներ ==
«Նյովիլ սյուր Էն» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-14 
«Նյովիլ սյուր Էն» (ֆրանսերեն)։ cassini.ehess.fr։ Վերցված է 2014-05-14
Ֆիլ Ջագելկա

Ֆիլիպ Նիկոդեմ (Ֆիլ) Ջագելկա (անգլ.՝ Philip Nikodem "Phil" Jagielka, օգոստոսի 17, 1982(1982-08-17), Sale, Թրաֆորդ, Մեծ Մանչեսթեր, Միացյալ Թագավորություն), անգլիացի ֆուտբոլիստ, «Էվերթոն»-ի և Անգլիայի ազգային հավաքականի պաշտպան։


== Կարիերա ==


=== Ակումբային ===
Կարիերան սկսել է «Հեյիլ Բառնս Յունայթեդ»-ի կազմում, որտեղ խաղացել է կիսապաշտպանի դիրքում։ Այնտեղից տեղափոխվում է «Շեֆիլդ Յունայթեդ», որտեղ 2000 թվականի մայիսի 5-ին ակումբի կազմում խաղում է իր առաջնախաղը։
2000-2003 թվականներին հանդես է եկել Անգլիայի ազգային հավաքականի (մինչև 21 տարեկանների) կազմում։ 2006 թվականին ակումբի հետ պայմանագիրը երկարաձգել է 3 տարով։ Այդ մրցաշրջանին ակումբը Պրեմիեր Լիգայում առաջին հաղթանակն է տանում, ընդդեմ «Միդլսբրո» ակումբի (2:1)։ 
2006 թվականի դեկտեմբերի 30-ին դժվարին պայքարում «Շեֆիլդ Յունայթեդ»-ը պարտվում է Լոնդոնյան Արսենալին (1:0)։
2006-2007 թվականների մրցաշրջանում Ջագելկայի թիմը Պրեմիեր Լիգայում լավ հանդես չի գալիս և տեղափոխվում է Չեմպիոնշիպ։ 
Ջագելկան ակումբի առաջատարն էր, երբ 2007 թվականի հուլիսի 4-ին կնքեց պայմանագիր, ըստ որի նա պետք է տեղափոխվեր Էվերթոն։ Պայմանագրի արժեքը կազմեց 4 միլիոն ֆունտ ստերլինգ («Շեֆիլդ Յունայթեդ»-ի պատմության մեջ ամենաարժեքավոր պայմանագիրն էր)։


== Վիճակագրություն ==


== Ծանոթագրություններ ==


== Արտաքին հղումներ ==
Էջը(անգլ.) «Էվերթոնի» կայքում
Էջը Archived 2013-02-10 at the Wayback Machine.(անգլ.) Ֆուտբոլային միության պաշտոնական կայքում
Էջը(անգլ.) soccerbase.com կայքում
Էջը(անգլ.) transfermarkt.com կայքում
Պեետեռիստի

Պեետեռիստի (էստ․՝ Peeterristi), գյուղ Էստոնիայի Իդա-Վիրումաա նահանգի Վայվառա շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(4416) Ռամզես

(4416) Ռամզես (անգլ.՝ Ramses), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,153286 ա. մ., առավելագույնը մոտենում է 1,782 ա. մ. հեռավորության վրա և հեռանում 2,5245 ա. մ.։ Արեգակի շուրջ մեկ ամբողջական պտույտ է կատարում 1154,12 երկրային օրվա ընթացքում, իր ուղեծրով շարժվելով միջինում 0,311926 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4416) Ռամզես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թելեմելիք

Թելեմելիք, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
(1657) Ռյոեմերա

(1657) Ռյոեմերա (անգլ.՝ Roemera), աստերոիդ աստերոիդների հիմնական գոտում։ Հայտնաբերվել է 1961 թվականի մարտի 6-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,3486 ա. մ., առավելագույնը մոտենում է 1,7943 ա. մ. հեռավորության վրա և հեռանում 2,9029 ա. մ.։ Արեգակի շուրջ մեկ ամբողջական պտույտ է կատարում 1314,66 երկրային օրվա ընթացքում, իր ուղեծրով շարժվելով միջինում 0,273836 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,38° անկյուն։
Ռյոեմերա աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1657) Ռյոեմերա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կեդրով (այլ կիրառումներ)

Կարտան, ռուսական ազգանուն։

Բոնիֆատի Կեդրով, քիմիկոս, գիտության պատմաբան (1903)։
Միխայիլ Կեդրով, ռուս խորհրդային ռեժիսոր, դերասան (1893)։
Կիռումա

Կիռումա (էստ․՝ Kiruma), գյուղ Էստոնիայի Սաարեմաա նահանգի Մուստյալա շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նիլգա

Նիլգա (ռուս.՝ Нылга), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2922 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արփի (երգչուհի)

Արփինե Գագիկի Շահնուբարյան (օգոստոսի 2, 1982(1982-08-02), Խնձորեսկ, Գորիսի շրջան, Հայկական ԽՍՀ, ԽՍՀՄ), թարգմանչուհի, երգչուհի, առավել  հայտնի է Արփի և  R.P բեմական անվամբ։


== Կենսագրություն ==
Արփինե Շահնուբարյանը ծնվել է 1982 թվականի օգոստոսի 2-ին, Հայաստանի Սյունիքի մարզի Խնձորեսկ գյուղում։ Ավարտել  է  յոթնամյա երաժշտական դպրոցի դաշնամուրի բաժինը, իսկ հետո ուսանել է Երևանի պետական համալսարանի ռոմանոգերմանական ֆակուլտետի թարգմանչական բաժնում։ Հայաստանում, Էստոնիայում, Գերմանիայում, Ռուսաստանում և այլ երկրներում դարձել է մի շարք հանրապետական և միջազգային մրցույթների դափնեկիր։ 2004 թվականից որպես թարգմանիչ աշխատել է հայկական տարբեր հեռուստաընկերություններում և ամսագրերում։ 2007 թվականին Արփին թողարկել է «Կապույտ թռչուն» իր առաջին հիթը և արժանացել «Տարվա հայտնություն» անվանակարգին։ 2011 թվականին, որպես բեք-վոկալ մասնակցել «Եվրատեսիլ» երգի միջազգային մրցույթին։ 2008 թվականից հանդես է գալիս «Հայվեյ» խմբի կազմում, որի հետ մասնակցել է մի շարք երաժշտական փառատոների, ելույթ ունեցել բազմաթիվ համերգային ծրագրերում։


== Ընտանիք ==
Արփին ամուսնացած է թմբկահար Ալբերտ Հովհաննիսյանի հետ, ամուսիններն ունեն երկու երեխա՝ աղջիկ և տղա։


== Ծանոթագրություններ ==


== Արտաքին հղումներ ==
«ՄԵՆՔ ՄԻՇՏ ՔԱՌԱԿՈՒՍԻ ԵՆՔ ՄՏԱԾՈՒՄ»
Արփի
Տոլբազի (այլ կիրառումներ)

Տոլբազի, կարող է վերաբերել՝

Տոլբազի - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Տոլբազի - գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Ծինամձղվրիանթկարի

Ծինամձղվրիանթկարի (վրաց.՝ წინამძღვრიანთკარი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 680 մետր բարձրության վրա։ Շրջկենտրոն Մցխեթից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 668 մարդ։


== Ծանոթագրություններ ==
Գրադիշկա (Բոսնիա և Հերցեգովինա)

Անվան այլ կիրառումների համար տե՛ս՝ Գրադիշկա (այլ կիրառումներ)Գրադիշկա (բոս․՝ Bosanska Gradiška, սերբ.՝ Градишка / Gradiška, խորվ.՝ Bosanska Gradiška), քաղաք Սերբիայի Հանրապետության հյուսիսարևմտյան մասում (Բոսնիա և Հերցեգովինա)։ Նույնանուն միավորման և ենթամարզի կենտրոնն է Բանյա Լուկա մարզի հյուսիսում։
Գրադիշկան գտնվում է ծովի մակերևույթից 92 մետր բարձրության վրա։ Քաղաքում գտնվում է Սերբիայի Հանրապետության ամենակարևոր սահմանային անցումը։ Համայնքն զբաղեցնում է Լիևչի դաշտը և Պոդկոզարյեն 762 կմ2 տարածքով։
Գրադիշկայի դպրոցում է սովորել Լեպա Ռադիչը՝ հարավսլավացի պարտիզանուհի, Հարավսլավիայի ազգային հերոս։
Այս քաղաքում է ծնվել Վասո Չուբրիլովիչը։


== Բնակչություն ==
Ինքնավար շրջանի էթնիկական կազմը հետևյալն է.

Քաղաքի բնակչության թվաքանակը 2013 թվականի մարդահամարի տվյալներով կազմել է 16 106 մարդ, համայնքներում՝ 56 727 մարդ։
Ըստ 1991 թվականի մարդահամարի տվյալներով բնակչությունը 16 841 մարդ էր, որոնցից 42.68 % բոսնիացի մուսուլմաններ են, 38.60 %՝ սերբեր, 10.61 %՝ հարավսլավացիներ, 4.63 %՝ խորվաթներ։


== Քույր քաղաքներ ==
 Կավալա՝ սկսած 1994 թվականից
 Չուպրիա՝ սկսած 1994 թվականից
 Նեգոտինո՝ սկսած 2006 թվականից


== Ծանոթագրություններ ==


== Արտաքին հղումներ ==
Општина Градишка Archived 2020-09-27 at the Wayback Machine. (սերբ.)
Gradiska.com & GrISP (սերբ.)
Իտալիայի ազգային պարկերի ցանկ

Իտալիայի ազգային պարկերը ընդգրկում են երկրի տարածքի մոտ հինգ տոկոսը։ Պարկերը կառավարվում են Հռոմի շրջակա միջավայրի նախարարության կողմից (իտալերեն՝ Ministero dell'Ambiente).


== Իտալիայի ազգային պարկերի ցանկ ==


== Ծանոթագրություններ ==


== Գրականություն ==
Black Charles Bertram (1898)։ The Riviera, Or The Coast from Marseilles to Leghorn: Including the Interior towns of Carrara, Lucca, Pisa, and Pistoia։ London: Adam & Charles Black 
Hydrographic Office, Admiralty (1913)։ The Mediterranean Pilot։ Volume I (5th ed.)։ London: Taylor, Garnett, Evans & Co 


== Արտաքին հղումներ ==
«Italia» (Italian)։ ENIT - Italian Government Tourist Board։ Արխիվացված է օրիգինալից 2009-04-27-ին
Շարյայի շրջան

Շարյայի շրջան (ռուս.՝ Шарьинский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1928 թվականին։ Վարչական կենտրոնը՝ Շարյա։


== Աշխարհագրություն ==
Շրջանի տարածքի մակերեսը կազմում է 4070 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11165 մարդ։ Բնակչության խտությունը կազմում էր 2,74 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կարմասկալի (գյուղ, Ստերլիտամակսկի շրջան)

Անվան այլ կիրառումների համար տե՛ս՝ ԿարմասկալիԿարմասկալի (ռուս.՝ Кармаскалы, բաշկիրերեն՝ Ҡырмыҫҡалы), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 773 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վահան Մխիթարյան (լողորդ)

Անվան այլ կիրառումների համար տե՛ս՝ Վահան Մխիթարյան (այլ կիրառումներ)Վահան Մխիթարյան (օգոստոսի 16, 1996, Երևան), հայ լողորդ։ Հիմնական լողաոճերն են՝ 50 և 100 մետր ազատ, 50 մետր բատերֆլայ։ Անձնական մարզիչն է Միսակ Գաբրիելյանը։


== Վաղ տարիներ ==
Ծնվել է 1996 թվականի օգոստոսի 16-ին, Երևանում։ 5 տարեկանից զբաղվում է լողով։ 6 ամիս հաճախել է մարմնամարզության։ Դպրոցն ավարտելուց հետո ծառայել է հայոց բանակում։


== Կարիերա ==
Հայաստանի բազմակի չեմպիոն է, նորամուտը նշել է 2012 թվականի Հայաստանի առաջնությունում, 2013 թվականին Բարսելոնայում հանդես է եկել Աշխարհի երիտասարդական առաջնությունում, նույն թվականին Բրազիլիայում կայացած Գիմնազիադայում նվաճել է բրոնզե մեդալ։ Նանկին-2014 պատանեկան օլիմպիական խաղերի մասնակից, Հայաստանի հավաքականի դրոշակակիր։ Նանկին-2014-ի ուղեգիր նվաճել է 2013 թվականին Բարսելոնայի աշխարհի երիտասարդական առաջնությունում և 2013 թվականին Դուբայում կայացած աշխարհի պատանիների առաջնությունում վարկանիշային միավոր ձեռք բերելու արդյունքում։ Միջազգային կարգի սպորտի վարպետի նորման լրացրել է 2014 թվականի Հայաստանի առաջնությունում։ Ռիո-2016-ի մասնակից է։ Այս մրցաշարում նույնպես եղել է Հայաստանի հավաքականի դրոշակակիրը։


== Անձնական կյանք ==
Ամուսնացած չէ։ Փոքր տարիքից մետաղադրամ է հավաքում։ Իր հավաքածուն արդեն համալրել է 60 երկրի մետաղադրամներով։ Կուռքը օլիմպիական չեմպիոն Ալեքսանդր Պոպովն է։ Վահանի կրտսեր քույրը և եղբայրը նույնպես հետաքրքրվում են լողով։


== Ծանոթագրություններ ==